ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ዕጽዋ ዘስዓቦ ጥሜትን ጸገም ማይን ኣብ ኤርትራ 3 ሰነ 2020 ኣብ ኤርትራ ብሰንኪ እቲ ንለበዳ ኮቪድ-19 ንምክልኻል ዝተወስደ ናይ "ምርጋጥ" ስጉምቲ፡ ጥሜትን ስእነት መሰረታዊ ነገራትን ከጋጥም ጀሚሩ ከም ዘሎ ጸብጻባት ካብታ ሃገር ይሕብሩ ኣለዉ። መንግስቲ ኤርትራ እቲ ለበዳ ናብታ ሃገር ካብ ዝኣቱ ንደሓር 39 ሰባት ጥራይ በቲ ሕማም ከም ዝተታሕዙን፡ ኩሎም ከም ዝሓወዩን ካብ ዝገልጽ ልዕሊ 2 ሰሙን ኮይኑ'ሎ። እታ ንመወዳእታ ካብቲ ቫይረስ ዝተገላገለት ሰብ ብ15 ግንቦት ድሒና ናብ ገዝኣ ከም ዝተፋነወት ሓይሊ ዕማም ናይቲ ለበዳ ገሊጹ ነይሩ። ዕጽዋ ዘስዓቦ ጥሜት ኤርትራ ነቲ ለበዳ ንምክልኻል፡ ካብ 2 ሚያዝያ ጀሚራ ኣብ ዕጽዋ ትርከብ። ኣብያተ ትምህርቲን ንግዳዊ ንትካላት'ውን ተዓጽየን ኣለዋ። ኣብታ ሃገር ተመስሪቱ ዘሎ ሓይሊ ዕማም ብ22 ኣብ ዘውጽኦ መግለጺ ድማ፡ እቲ ናይ "ምርጋጥ" ስጉምቲ ንዘይተወሰነ እዋን ከም ዝተናወሐ ኣፍሊጡ ነይሩ። እዚ ዘስዓቦ ቁጠባዊ ጸገማት ኣብ ዝተፈላለዩ ከባቢታት እታ ሃገር እናሓየለ ይመጽእ ምህላዉ ምንጭታት ንቢቢሲ ሓቢሮም። ብፍላይ እተን ካብ ኢድ-ናብ-ኣፍ ዝኾነ መነባብሮ ዝጸንሐን ስድራቤታት ጥሜት ከጋጥመን ጀሚሩ ከም ዘሎ ቢቢሲ ዝረኸቦ ሓበሬታ የረድእ። ህዝቢ ብውልቂ ይኹን ብእኩብ ንጽጉማት ንምሕጋዝ ዝወስድዎ ተበግሶታት እኳ እንተሎ፡ ብስሩዕ ዝወሃብ ሓገዝ ክሳብ ዘይኮነ ንገለ ስድራቤታት ኣይበጽሐንን ጥራይ ዘይኮነ፡ ቀጻልነት'ውን ዘይብሉ'ዩ። መንግስቲ፡ ሓደ ማዕከን ገንዘብ ብምምስራት ካብ ህዝቢ ዝዋጻእ ገንዘብ ይእክብ ከም ዘሎ ብቐጻሊ ኣብ ማዕከናት ዜናታቱ ዝዛረበሉ ጉዳይ'ዩ። ይኹን እምበር፡ እቲ ዝተዋጽአ ብሚልዮናት ዶላራት ዝቑጸር ገንዘብ፡ ኣብ ምንታይ መዓላ ይውዕል ከም ዘሎ ብዘይምግላጹ ይንቀፍ ኣሎ። ምዕባለታት ኮሮናቫይረስ ኣብ ኤርትራ ኮሮናቫይረስ፡ ሕጽረት ማይ ኣብ ከተማ ኣስመራ ኣስመራ 'ንእሽተይ ሮማ' ከም ቀደማ'ዶ ኣላ?
